พิธีถวายดอกไม้จันทน์ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
พิธีถวายดอกไม้จันทน์ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ที่พัทลุง

 	ที่จังหวัดพัทลุง  ซึ่งได้ประดิษฐานพระเมรุมาศจำลอง ณ  บริเวณสนามศาลากลางจังหวัด  นายกู้เกียรติ  วงศ์กระพันธุ์  ผู้ว่าราชการจังหวัดพัทลุงได้เป็นประธานถวายดอกไม้จันทน์ เป็นคนแรกและต่อด้วยพระภิกษุที่ได้บวชตามโครงการ บรรพชาอุปสมบทหมู่ถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร และหัวหน้าส่วนราชการ จากนั้นจึงต่อด้วยนักเรียนและกลุ่มพลังมวลชนต่าง ๆ ได้ทยอยขึ้นถวายดอกไม้จันทน์อย่างต่อเนื่อง

	จังหวัดพัทลุงเป็นอีกจังหวัดหนึ่งที่ประชาชาชนมีความรักความผูกพัน ต่อพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งพระองค์ได้เสร็จพระราชดำเนินประกอบพระราชกรณียกิจจำนวน 8 ครั้ง โดยเฉพาะบริเวณสนามศาลากลางจังหวัด พระองค์ท่านได้เสด็จพระราชทานธงลูกเสือ พระราชทานพระพุทธนวราชพิตร และเสด็จทรงเจิมพระพุทธนิรโรคันตรายชัยวัฒน์จตุรทิศ ซึ่งพระองค์ท่านได้พระราชทานให้ไว้ ณ  จังหวัดพัทลุง เป็นพระพุทธรูปสี่มุมเมืองประจำทิศใต้

	การพระราชพิธีถวายพระเพลิงพระบรมศพ ของพระองค์ท่าน จึงมีประชาชาชนหลั่งไหลมาแสดงความรักความอาลัยต่อพระผู้มีพระคุณอันประเสริฐอย่างเนืองแน่น

สำนักงานประชาสัมพันธ์จังหวัดพัทลุง